รบกวนคุณอ่านผลตรวจอุจจาระ ได้ผลดังนี้ค่ะ Color Brown, Blood negative, Mucus negative, WBC 1-2, RBC 3-5, Parasite not found, Occult blood positive 1. ผลตามนี้มีอาการเสี่ยงเป็นมะเร็งลำไส้ใหญ่ใช่ไหมคะ 2. ค่า RBC กับ Occult blood ต่างกันอย่างไรคะ เข้าใจว่าคือค่าเกี่ยวกับเม็ดเลือดแดงเหมือนกัน 3. ค่า WBC ก็ไม่ดีใช่ไหมคะ
สวัสดีค่ะ จากผลการตรวจอุจจาระพบว่ามีเม็ดเลือดแดงปนเปื้อนออกมากับอุจจาระ ซึ่งก็คือ occult blood ค่ะ แปลผลคล้ายกัน ส่วนเม็ดเลือดขาวหรือ WBC นั้น พบเพียงเล็กน้อย ไม่น่ามีนัยสำคัญอะไรการพบเม็ดเลือดแดงปนมากับอุจจาระนั้นอาจจะเกิดได้จากหลายสาเหตุค่ะ เช่นการติดเชื้อในทางเดินอาหาร หรืออาจเป็นสัญญาณระยะแรกของการมีเนื้องอกหรือเนื้อร้ายในลำไส้ใหญ่จึงควรไปพบแพทย์เพื่อตรวจเพิ่มเติม แพทย์อาจตรวจยืนยัน ซักประวัติที่เกี่ยวข้อง ถ้าเสี่ยงมากจริง อาจต้องมีการส่องกล้องทางเดินลำไส้ใหญ่ต่อไป